

הכנסת

כ"ו בתמוז התשע"ה

13 ביולי, 2015

**853**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דחופה בנושא:

בית דיור מוגן בסכנת פשיטת רגל והדיירים בסכנת אבדן כל כספם ורכושם וזריקתם לרחוב

דברי הסבר:

לפני מספר חודשים נקלע בית האבות נווה שולמית לסכסוך בין יורשים, שהוביל לפתיחת הליכים של פשיטת רגל. בית האבות מתפקד כבית דיור מוגן, בו כל אחד מהדיירים מפקיד עם כניסתו לבית פקדון בקופת המוסד בסך מיליוני שקלים. בדומה למרבית בתי הדיור המוגן, סכום הפיקדון מוחזק בידי בעל הבית, ללא תשלום ריבית, והוא נתון לשליטתו הבלעדית, כאשר הוא שוחק מהפיקדון לכיסו מידי שנה כ2-3 אחוזים בצירוף מע"מ, ולרב הדייר משלם גם דמי אחזקה חודשיים בסכום של אלפי שקלים חדשים. נכון להיום הכספים הללו אינם מגובים בבטחונות, והם חשופים ובלתי מוגנים במקרה של חדלות פירעון של בית הדיור המוגן או במקרה שבעל הרישיון להפעלת בית אינו מחזיר את הפיקדון בהתאם להוראות החוק וההסכם. על פי הערכות, על פי הערכות הופקדו על ידי דיירי הדיור המוגן בישראל פיקדונות בסכום של כ-12 מיליארד שקלים חדשים בידי הבעלים של בתי הדיור המוגן.

בכבוד רב,

חבר הכנסת איציק שמולי